[pic] | KOMISIJA EVROPSKIH SKUPNOSTI |

Bruselj, 30.08.2006

COM(2006) 471 konč.

Predlog

UREDBA SVETA

o spremembi Uredbe Sveta (ES) št. 1676/2001 o uvedbi dokončne protidampinške dajatve in o dokončnem pobiranju začasne dajatve, uvedene pri uvozu polietilentereftalatske folije s poreklom iz Indije in Republike Koreje

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi in cilji predloga Ta predlog zadeva uporabo Uredbe Sveta (ES) št. 384/1996[1] o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005[2] („osnovna uredba“), v postopku v zvezi z uvozom folije iz polietilen tereftalata s poreklom iz Indije in Republike Koreje. |

120 | Splošno ozadje Ta predlog je nastal v okviru izvajanja osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami, določenimi v osnovni uredbi. |

139 | Obstoječe določbe na področju, na katero se nanaša predlog Uredba Sveta (ES) št. 1676/2001[3] o uvedbi dokončne protidampinške dajatve in o dokončnem pobiranju začasne dajatve, uvedene pri uvozu polietilentereftalatske folije s poreklom iz Indije in Republike Koreje. Uredba Sveta (ES) 2597/1999[4] o uvedbi dokončnih izravnalnih dajatev na uvoz filma iz polietilen tereftalata s poreklom med drugim iz Indije. |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN OCENA UčINKA |

Posvetovanje z zainteresiranimi strankami |

219 | Vložnik in industrija Skupnosti so bili seznanjeni z ugotovitvami preiskave in so imeli možnost predložiti svoje pripombe. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Ocena učinka Ta predlog je nastal kot posledica izvajanja osnovne uredbe. Osnovna uredba ne predvideva splošne ocene učinka, pač pa vsebuje izčrpen seznam pogojev, ki jih je treba ovrednotiti. |

PRAVNI ELEMENTI PREDLOGA |

305 | Povzetek predlaganih ukrepov Člen 1 Uredbe Sveta (ES) št. 1676/2001 o uvedbi dokončne protidampinške dajatve na uvoz polietilentereftalatske folije (PET) s poreklom med drugim iz Indije v Skupnost, kakor je bila spremenjena z Uredbo Sveta (ES) št. 366/2006, omogoča, da se indijskim proizvajalcem izvoznikom, ki izpolnjujejo nekatere ukrepe, odobri obravnava novih proizvajalcev izvoznikov. Indijski proizvajalec izvoznik SRF Limited je predložil zadostne dokaze o tem, da ustreza zgoraj navedenim merilom in se mu lahko odobri obravnava novega proizvajalca izvoznika. Zato se predlaga, da Svet sprejme priloženi predlog uredbe, ki ga je treba objaviti v Uradnem listu Evropske unije. |

310 | Pravna podlaga Uredba Sveta (ES) št. 384/1996 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005. |

329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |

331 | Oblika ukrepanja je opisana v zgoraj navedeni Uredbi Sveta (ES) št. 1676/2001 o uvedbi dokončne protidampinške dajatve na uvoz polietilentereftalatske folije (PET), s poreklom med drugim iz Indije, v Skupnost, kakor je bila spremenjena z Uredbo Sveta (ES) št. 366/2006, in ne daje možnosti za nacionalno odločanje. |

332 | Navedba o tem, kako je zmanjšana finančna in administrativna obremenitev Skupnosti, nacionalnih vlad, regionalnih in lokalnih oblasti, gospodarskih subjektov in državljanov ter kako sorazmerna je z zastavljenim ciljem predloga, se ne uporablja. |

Izbira instrumentov |

341 | Predlagani instrument: uredba. |

342 | Druga sredstva ne bi ustrezala zaradi naslednjega(-ih) razloga(-ov). Zgoraj omenjena uredba ne predvideva drugih možnosti. |

PRORAčUNSKE POSLEDICE |

409 | Predlog nima posledic za proračun Skupnosti. |

1. Predlog

UREDBA SVETA

o spremembi Uredbe Sveta (ES) št. 1676/2001 o uvedbi dokončne protidampinške dajatve in o dokončnem pobiranju začasne dajatve, uvedene pri uvozu polietilentereftalatske folije s poreklom iz Indije in Republike Koreje

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/1996 z dne 22. decembra 1995 o zaščiti pred dampinškim uvozom iz držav, ki niso članice Evropske skupnosti, („osnovna uredba“)[5],

ob upoštevanju Uredbe Sveta (ES) št. 1676/2001 z dne 13. avgusta 2001[6] o uvedbi dokončne protidampinške dajatve in o dokončnem pobiranju začasne dajatve, uvedene pri uvozu polietilentereftalatske folije s poreklom iz Indije in Republike Koreje ter zlasti člena 1(3) Uredbe,

ob upoštevanju predloga, ki ga je po posvetovanju s svetovalnim odborom predložila Komisija,

ob upoštevanju naslednjega:

A. PREDHODNI POSTOPEK

(1) Svet je z Uredbo Sveta (ES) št. 1676/2001 uvedel dokončno protidampinško dajatev na uvoz polietilentereftalatske folije (folije PET) s poreklom med drugim iz Indije v Skupnost. Zaradi velikega števila proizvajalcev izvoznikov folije PET v Indiji je bil med preiskavo, na podlagi katere je bila sprejeta navedena uredba („prvotna preiskava“), v skladu s členom 17 osnovne uredbe izbran vzorec proizvajalcev izvoznikov. Za posamično preiskovana podjetja so bile izračunane individualne stopnje dampinga v višini od 0 % do 65,3 %, poleg tega je bila za sodelujoča podjetja, ki niso bila del vzorca, izračunana stopnja dampinga v višini 57,7 %, v skladu s členom 9(6) osnovne uredbe. Posledično so bile uvedene protidampinške dajatve v višini od 0 % do 62,6 %, pri čemer so se upoštevale izravnalne dajatve zaradi izvoznih subvencij, uvedenih na enak izdelek s poreklom iz Indije, ki so začele veljati z Uredbo Sveta (ES) št. 2597/1999 z dne 6. decembra 1999[7].

(2) Svet je z Uredbo (ES) No 366/2006 z dne 27. februarja 2006 („uredba o spremembi“), spremenil stopnjo dampinga, izračunanega v Uredbi (ES) št. 1676/2001. Nove stopnje dampinga znašajo med 3,2 % in 29,3 %, nova protidampinška dajatev pa znaša med 0 % in 18 %, pri čemer so se prav tako upoštevale izravnalne dajatve zaradi izvoznih subvencij, uvedenih na enak izdelek s poreklom iz Indije, kakor so bile spremenjene v skladu z Uredbo Sveta (ES) št. 367/2006 z dne 27. februarja 2006[8], ki je bila sprejeta po pregledu zaradi prenehanja veljavnosti Uredbe (ES) št. 2597/1999.

(3) Poleg tega določa Uredba (ES) št. 367/2006 izravnalno dajatev v višini 19,1 %, ki se uporablja za družbe, ki niso navedene v členu 1(2), stopnja izvozne subvencije za te družbe pa znaša 12 %.

(4) Člen 1(3) Uredbe (ES) št. 1676/2001, kakor je bila spremenjena z Uredbo (ES) št. 366/2006, določa tri merila, ki so natančno opredeljena v uvodni izjavi (7), ob izpolnjevanju katerih se indijskim proizvajalcem izvoznikom, za katere v skladu s prvotno preiskavo niso veljali protidampinški ukrepi, odobri obravnava novih proizvajalcev izvoznikov. Vložnikom, katerim je bila odobrena ta obravnava, se pripiše ista višina dajatve kot družbam, ki so sodelovale pri prvotni preiskavi, vendar niso bile vključene v vzorec. Zato zanje velja dajatev, ki ustreza tehtani povprečni stopnji dampinga, določeni za družbe, ki so bile med prvotno preiskavo vključene v vzorec, pri čemer se zanemarijo vse ničelne in de minimis stopnje v skladu s členom 9(6) osnovne uredbe.

(5) Med prvotno preiskavo se je zgoraj navedena tehtana povprečna stopnja dampinga izračunala kot tehtano povprečje stopenj dampinga treh vzorčenih družb, ker je imela ena od štirih prvotno vzorčenih družb ničelno stopnjo. Kot je navedeno v uvodni izjavi (1), je tako izračunana tehtana povprečna stopnja dampinga v prvotni preiskavi znašala 57,7 %. Uredba o spremembi znatno zmanjšuje stopnjo dampinga treh zgoraj navedenih družb. Nova tehtana povprečna stopnja dampinga, ki se mora uporabljati za družbe, ki izpolnjujejo zahteve člena 1(3) Uredbe (ES) št. 1676/2001, preračunana na podlagi ugotovitev uredbe o spremembi, znaša torej 15,5 %.

B. ZAHTEVE NOVIH PROIZVAJALCEV IZVOZNIKOV

(6) Indijski proizvajalec izvoznik SRF Limited („vložnik“) je vložil zahtevek za odobritev iste obravnave kot družbe, ki so sodelovale pri prvotni preiskavi in niso bile vključene v vzorec („obravnava novega proizvajalca izvoznika“).

(7) Da bi preučili, ali vložnik izpolnjuje merila za odobritev obravnave novega proizvajalca izvoznika, kakor je določeno v členu 1(3) Uredbe (ES) št. 1676/2001, je bila opravljena preiskava o naslednjem:

- ali vložnik v obdobju prvotne preiskave (od 1. aprila 1999 do 31. marca 2000) v Skupnost ni izvažal blaga, opisanega v členu 1(1) navedene uredbe,

- ali ni povezan z nobenim izvoznikom ali proizvajalcem v Indiji, za katerega veljajo ukrepi, uvedeni z Uredbo,

in

- ali je izvažal zadevno blago po obdobju preiskave oziroma ali je prevzel nepreklicno pogodbeno obveznost, da izvozi znatno količino v Skupnost.

(8) Vložniku je bil poslan vprašalnik, obenem pa je bil zaprošen, da predloži dokaze o izpolnjevanju zgoraj navedenih meril.

(9) Vložnik je izpolnil vprašalnik in predložil dokaze, ki se štejejo za zadostne za obravnavanje vložnika kot novega proizvajalca izvoznika.

(10) Protidampinška stopnja, ki se uporablja za vložnika, mora temeljiti na tehtani povprečni dampinški stopnji, ki je bila določena za stranke, izbrane v vzorcu v originalni preiskavi, kakor je bila spremenjena v skladu z uredbo o spremembi, tj. 15,5 %, kot je navedeno v uvodni izjavi (5).

(11) Ker v skladu s členom 14(1) osnovne uredbe za noben izdelek ne smejo hkrati veljati protidampinške in izravnalne dajatve za obravnavanje iste situacije, ki izhaja iz dampinga ali iz subvencioniranega izvoza, se navedena stopnja dajatve zmanjša za stopnjo izvozne subvencije vložnika, ugotovljeno v protisubvencijski preiskavi, na podlagi katere je bila sprejeta Uredba (ES) št. 367/2006 (glej uvodno izjavo (59) Uredbe (ES) No 366/2006). Ker za vložnika ne velja individualna izravnalna dajatev, se uporablja stopnja dajatve, ki je bila določena za vse druge družbe.

(12) Stopnja protidampinške dajatve, ki se uporablja za vložnika, se mora zato izračunati v skladu z navedbami iz spodnje tabele.

Družba | Stopnja izvozne subvencije | Skupna stopnja subvencije | Stopnja dampinga | Izravnalna dajatev | Protidampinška dajatev | Skupna stopnja dajatve |

SRF Limited | 12,0 % | 19,1 % | 15,5 % | 19,1 % | 3,5 % | 22,6 % |

(13) Vložnik in industrija Skupnosti so bili seznanjeni z ugotovitvami preiskave in so imeli možnost predložiti svoje pripombe.

(14) Vložnik je predložil pripombe glede izračuna stopnje dampinga. Te pripombe so bile upoštevane in se odražajo zgoraj.

(15) Vsi argumenti in predlogi strank so bili analizirani in upoštevani, kadar so bili utemeljeni –

SPREJEL NASLEDNJO UREDBO:

Člen 1

Člen 1(2) Uredbe (ES) št. 1676/2001 se nadomesti z naslednjim:

„ 2. Stopnja dokončne protidampinške dajatve, veljavne za neto ceno franko meja Skupnosti pred plačilom dajatve, za izdelke s poreklom iz spodaj navedenih družb:

Država | Družba | Dokončna dajatev (%) | Dodatna oznaka TARIC |

Indija | Ester Industries Limited 75-76, Amrit Nagar Behind South Extension Part-1 New Delhi 110.003 Indija | 17,3 | A026 |

Indija | Flex Industries Limited A-1, Sector 60 Noida 201 301 (U.P.) Indija | 0 | A027 |

Indija | Garware Polyester Limited Garware House 50-A, Swami Nityanand Marg Vile Parle (East) Mumbai 400 057 Indija | 6,8 | A028 |

Indija | Jindal Poly Films Limited 56 Hanuman Road New Delhi 110 001 Indija | 0 | A030 |

Indija | MTZ Polyfilms Limited New India Centre, 5th floor 17 Co-operage Road Mumbai 400.039 Indija | 18,0 | A031 |

Indija | Polyplex Corporation Limited B-37, Sector-1 Noida 201 301 Dist. Gautam Budh Nagar Uttar Pradesh Indija | 0 | A032 |

Indija | SRF Limited Express Building 9-10 Bahadur Shah Zaraf Marg New Delhi 110.002 Indija | 3,5 | A753 |

Indija | Vse druge družbe | 17,3 | A999 |

Koreja | Kolon Industries Inc. Kolon Tower 1-23, Byulyang-dong Kwacheon-city Kyunggi-do Koreja | 0 | A244 |

Država | Družba | Dokončna dajatev (%) | Dodatna oznaka TARIC |

Koreja | SKC Co. Ltd. Kyobo Gangnam Tower 1303-22, Seocho 4 Dong, Seocho Gu Seoul 137-074 Koreja | 7,5 | A224 |

Koreja | Toray Saehan Inc. 17F, LG Mapo B/D 275 Kongdug-Dong Mapo-Gu Seoul 121-721 Koreja | 0 | A222 |

Koreja | HS Industries Co. Ltd. Kangnam Building, 5th floor 1321, Seocho-Dong Seocho-Ku Seoul Koreja | 7,5 | A226 |

Koreja | Hyosung Corporation 450, Kongduk-Dong Mapo-Ku Seoul Koreja | 7,5 | A225 |

Koreja | KP Chemical Corporation 89-4, Kyungun-Dong Chongro-Ku Seoul Koreja | 7,5 | A223 |

Koreja | Vse druge družbe | 13,4 | A999“ |

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 56, 6.3.1996, str. 1.

[2] UL L 340, 23.11.2005, str. 17.

[3] UL L 227, 23.8.2001, str. 1. Uredba, kakor je bila nazadnje spremenjena z Uredbo Sveta (ES) št. 366/2006 (UL L 68, 8.3.2006, str. 6).

[4] UL L 316, 10.12.1999, str. 1. Uredba, kakor je bila nazadnje spremenjena z Uredbo Sveta (ES) št. 367/2006 (UL L 68, 8.3.2006, str. 15).

[5] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

[6] UL L 227, 23.8.2001, str. 1. Uredba, kakor je bila nazadnje spremenjena z Uredbo (ES) št. 366/2006, UL L 68, 8.3.2006, str. 6.

[7] UL L 316, 10.12.1999, str. 1.

[8] UL L 68, 8.3.2006, str. 15. Uredba, kakor je bila nazadnje spremenjena z Uredbo Sveta (ES) št. XXX/2006 (UL L XX, XX.XX.2006, str. XX).